FIDH: 18 ກໍລະກົດ 2018
(ປາຣີ) ໃນ ລະວ່າງການຕວດສອບ ໂດຍ ອົງການສະຫະປະຊາຊາດ, ຣັຖະບານໄດ້ ໃສ່ຮ້າຍປ້າຍສີ ທ່ານ ສົມບັດ ສົມພອນ ຜູ້ນໍາ ທາງ ສັງຄົມພົລະເມືອງ ທີ່ ຫາຍຕົວໄປ ແລະ ບໍ່ ສາມາດ ໃຫ້ ລາຍລະອຽດໃດໆ ກ່ຽວກັບການສືບສວນ ຂອງ ການຫາຍຕົວແບບຖືກບັງຄັບ ຂອງທ່ານ“,ນີ້ ຄື FIDH (ສະຫະພັນ ສາກົນ ເພື່ອ ສິດທິມະນຸດ) ແລະ ຂະບວນການລາວ ເພື່ອ ສີດທິ ມະນຸດ ( ຂລສລ) ໄດ້ ກ່າວມື້ນີ້.
ໃນວັນທີ 11-12 ກໍຣະກະດາ 2018, FIDH ແລະ ຂລສມ ໄດ້ເຂົ້າຮ່ວມ ການຕວດສອບ ຄັ້ງທໍາອິດ ກ່ຽວກັບສະຖານະພາບ ສິດທິພົລະເຮືອນ ແລະ ສິດທິການເມືອງ ໃນລາວ ໂດຍ ຄນະກໍາມະການ ສິດທິມະນຸດ ຂອງອົງການສະຫະປະຊາຊາດ (CCPR) ຢູ່ ເຈນີວາ, ສະວິດເຊີແລນ.
‘’ຣັຖະບານ ພະຍາຍາມ ຈະ ຫັນຄວາມສົນໃຈ ຈາກຄວາມຫລົ້ມເຫລວ ຂອງຕົນ ໃນການສືບສວນ ການຫາຍສາບສູນ ແບບຖືກບັງຄັບ ຂອງ ທ່ານ ສົມບັດ ສົມພອນ ໂດຍວິທີ ຄ້າຍຄຽງ ສັງຫານ ຊື່ສຽງຂອງທ່ານ ແລະ ຄອບຄົວທ່ານ. ພືດຕິກັມ ດັ່ງກ່າວ ຂອງ ຣັຖະບານ ລາວ ເປັນທ່າທີ ບໍ່ຖືກຕ້ອງ ບໍ່ເຫມາະສົມຢ່າງຮ້າຍແຮງ ສໍາລັບ ເວທີປະຊູມ ທົບທວນ ສິດທິມະນຸດ.’’ ຍານາງ ເດບີ ສຕອຕທາດ (Debbie Stothard) ເລຂາທີການເອກ ຂອງ FIDH
ຄນະ ຜູ້ຕາງໜ້າ ຣັຖະບານ ໄດ້ໃຫ້ ຄໍາຕອບທີ່ບໍ່ ສັດເຈນ ຕໍ່ ຫລາຍໆ ຄໍາຖາມທີ່ ລະອຽດ ແລະ ຕົງປະເດັນ ກ່ຽວກັບກັບ ການສືບສວນ ການຫາຍຕົວແບບຖືກບັງຄັບ ຂອງ ທ່ານ ສົມບັດ ສົມພອນ. ຣັຖະບານ ອ້າງວ່າ ຄນະກໍາມະການສືບສວນຂອງຕົນໄດ້ “ພະຍາຍາມຢ່າງຫນັກ” ເພື່ອ ສືບສວນ ການຫາຍຕົວ ຂອງ ທ່ານ ສົມບັດ, ແຕ່ບອກວ່າ ມັນ”ຍາກຫຼາຍ” ທີ່ຈະຊອກຫາຄົນທີ່ຫາຍໄປ. ເຖີງຈະຍອມຮັບວ່າ ການດໍາເນີນ ການສືບສວນ ເປັນສີ່ງທ້າທາຍ ຣັຖະບານ ກໍ່ອ້າງວ່າ ຕໍາຫຼວດລາວ ມີ “ຄວາມສາມາດ ແລະ ເຕັກນິກ” ທີ່ຈະ ສືບສວນ ການຫາຍຕົວ ຂອງ ທ່ານ ສົມບັດແລະດັ່ງນັ້ນ, ຈຶ່ງ ບໍ່ມີຄວາມຈໍາເປັນ ຕ້ອງມີການຊ່ວຍເຫລືອ ຈາກສາກົນ. ທ່ານສົມບັດ ໄດ້ຖືກສັງເກດເຫັນ ຄັ້ງສຸດທ້າຍຢູ່ທີ່ ດ່ານຕໍາຫຼວດ ຢູ່ ຖະຫນົນໃຫຍ່ ຂອງ ນະຄອນຫລວງວຽງຈັນ ໃນຕອນແລງ ຂອງວັນທີ 15 ທັນວາ 2012. Continue reading “ຣັຖະບານ ຫມີ່ນປະມາດ ທ່ານ ສົມບັດ ສົມພອນ ປະຕິເສດ ທຸກຂໍ້ ກ່ຽວກັບ ກໍຣະນີ ຫາຍຕົວແບບ ຖືກບັງຄັບ ໃນລະວ່າງ ການທົບທວນ ສີດທິ.”
ວິທະຍຸເອເຊຍເສລີ: 16 ກໍລະກົດ 2018
ບັນຫາການລະເມີດສິດທິມະນຸດ ຢູ່ໃນປະເທດລາວ ຍັງເປັນບັນຫາຫລັກ ທີ່ຄນະກັມມະການ ສິດທິມະນຸດ ຂອງສະຫະປະຊາຊາດ ໄດ້ ສະແດງຄວາມເປັນຫ່ວງ ແລະທວງຖາມ ຈາກຄນະຜູ້ແທນລາວ ຢູ່ກອງປະຊຸມ ວ່າດ້ວຍສິດທິພົລເມືອງ ແລະສິດທິ ທາງການເມືອງ ຂອງສະຫະປະຊາຊາດ ໃນວັນທີ 11-12 ກໍຣະກະດາ ທີ່ຜ່ານມາ.
ສິ່ງທີ່ ຄນະກັມມະການສິດທິມະນຸດ ໄດ້ທວງຖາມຄນະຜູ້ແທນລາວ ກໍຄື; ທ່ານ ສົມບັດ ສົມພອນ ທີ່ຖືກລັກພາຕົວໄປ ໃນວັນທີ 12 ທັນວາ 2012 ຢູ່ຕໍ່ໜ້າປ້ອມຍາມຕຳຣວດ ຢູ່ນະຄອນຫລວງວຽງຈັນ.
ຍານາງ Marcia Kran ສະມາຊິກຄນະກັມມະການ ສິດທິມະນຸດຂອງ ສປຊ ໄດ້ຖາມຄນະຜູ້ແທນລາວໃນທີ່ ປະຊຸມໃນວັນທີ 11 ກໍຣະກະດາ ວ່າ:
“ຢາກໃຫ້ທາງການລາວ ສົ່ງຣາຍລະອຽດ ການສືບຕົວຫາຕົວ ທ່ານ ສົມບັດ ສົມພອນ ຜູ້ທີ່ຖືກບັງຄັບໃຫ້ ຫາຍສາບສູນໃນປີ 2012 ຄນະກັມມະການ ໄດ້ອີງໃສ່ຂໍ້ມູນໃໝ່ ກ່ຽວກັບເລື້ອງນີ້ ບາງຂໍ້ມູນທີ່ຄນະກໍັມມະການ ໄດ້ຍິນແມ່ນມາຈາກຣັຖບານລາວ ແລະ ພວກເຮົາ ຢາກໄດ້ຂໍ້ມູນ ທີ່ເຊື່ອຖືໄດ້.”
Continue reading “ທາງການລາວບ່າຍບ່ຽງ ຄໍາຖາມ ສປຊ”
ຕັ້ງແຕ່ ສົມບັດ ສົມພອນ ໄດ້ຖືກລັກພາຕົວ ໃນວັນທີ 15 ທັນວາ 2010, ໄດ້ມີການຕັ້ງຂໍ້ສັນນິຖານ ກັນຕ່າງໆ ນາໆ, ທັງໃນທາງສາທາລະນະ ແລະໃນທາງສ່ວນຕົວ, ວ່າເປັນຫຍັງເພິ່ນຈິ່ງຖືກລັກພາຕົວ.
ບໍ່ພໍເທົ່າໃດວັນ ຫຼັງຈາກທີ່ເພິ່ນຫາຍຕົວໄປ, ເຈົ້າໜ້າທີ່ລັດຖະບານໄດ້ເດົາວ່າ ອາດແມ່ນຍ້ອນຄວາມ ຂັດແຍ່ງສ່ວນຕົວ ຫຼືດ້ານທຸລະກິດ.
ທິສະດີນີ້ ໄດ້ຖືກກ່າວຫຼາຍຄັ້ງ ໃນແງ່ມຸມຫຼາຍແນວ, ທັງໂດຍນັກການທູດ ແລະບຸກຄົນທີ່ອ້າງວ່າເປັນ ຜູ້ຮັບຜິດຊອບການສືບສວນທາງການ.
ແມ່ນແຕ່ໃນກອງປະຊຸມທົບທວນປະຈຳໄລຍະດ້ານສິທິມະນຸດ ຕໍ່ໜ້າສະພາສິທິມະນຸດ ອົງການສະຫະປະຊາຊາດ ໃນເດືອນມັງກອນ 2015, ກໍ່ຍັງມີການສະເໜີວ່າອາດເປັນການຂັດແຍ່ງກັບກຸ່ມອາຊະຍາກອນ.
ເຖິງແນວນັ້ນ ພາຍຫຼັງຈາກ 2 ປີ ຂອງສິ່ງທີ່ອ້າງວ່າເປັນການສືບສວນທີ່ຈິງຈັງ ແລະລະອຽດລະອໍ, ກໍ່ ຍັງບໍ່ມີຂໍ້ມູນ ຫຼືຫຼັກຖານທີ່ຈະມາສະໜັບສະໜຸນຂໍ້ກ່າວຫາດັ່ງກ່າວ. ບໍ່ມີຫຍັງເລີຍ.
ຈົດໝາຍເມື່ອວັນທີ 21 ພຶດສະພາຜ່ານມາເຖິງພະນະທ່ານ ຈອນ ຮອກ (John Hogg) ປະທານສະພາອົດສະຕາລີ ແລະເຊິ່ງກໍເປັນການຕອບສະໜອງຕໍ່ ຍັດຕິທີ່ຜ່ານໂດຍວຸດທິສະພາອົດສະຕາລີ ໂດຍທ່ານ ພົມມາ ຄຳມະນີຈັນ, ເອກອັກຄະລັດຖະທູດວິສາມັນ ຜູ້ມີອຳນາດເຕັມ ໄດ້ກ່າວໄວ້ດັ່ງນີ້:
…ຕັ້ງແຕ່ເຫດການໄດ້ຖືກເປີດເຜີຍ, ເຈົ້າໜ້າທີ່ໄດ້ທີ່ກ່ຽວຂ້ອງໄດ້ດຳເນີນຂັ້ນຕອນການສືບສວນສອບສວນຢ່າງລະອຽດລະອໍ ແລະ ໄດ້ເກັບຮວບຮວມຂໍ້ມູນຈຳນວນໜຶ່ງ ທີ່ອາດຈະກ່ຽວຂ້ອງກັບການຫາຍຕົວໄປຂອງ ສົມບັດ ສົມພອນ… ມາຮອດປັດຈຸບັນ ໜ່ວຍງານທີ່ກ່ຽວຂ້ອງກຳລັງດຳເນີນການຢ່າງຈິງຈັງໃນການສືບສວນສອບສວນ (ແປຈາກພາສາອັງກິດແລະເພີ້ມຕື່ມໂຕໜັງສືເຂັ້ມຕອນຫຼັ)
ໃນຈົດໝາຍຍັງໄດ້ຢືນຢັນເພີ້ມຕື່ມວ່າ:
ພາບບັນທຶກຈາກກ້ອງວົງຈອນປິດຈາກຕຳຫຼວດ ທີ່ຖືກເຜີຍແຜ່ຢ່າງກວ້າງຂວາງເທິງອິນເຕີເນັດ ເຊິ່ງມາຈາກພັນລະຍາຂອງສົມບັດ, ຄວາມຈິງແລ້ວ ເປັນພາບທີ່ບໍ່ຈະແຈ້ງວ່າແມ່ນໃຜ ຫຼື ມີຫຍັງຢູ່ໃນນັ້ນ. ດັ່ງນັ້ນຈຶ່ງບໍ່ສາມາດຢືນຢັນໄດ້ວ່າມີເຫດການຫຍັງເກີດຂື້ນແທ້ໆທີ່ກ່ຽວຂ້ອງກັບບຸກຄົນ ແລະ ລົດທີ່ປາກົດໃຫ້ເຫັນໃນພາບບັນທຶກດັ່ງກ່າວ. ໂດຍສະເພາະ ການລະບຸໂຕສົມບັດເອງ ກໍບໍ່ສາມາດລະບຸໄດ້ຈະແຈ້ງ. ດັ່ງນັ້ນ ຜູ້ຄົນບໍ່ສາມາດຕັ້ງຂໍ້ສົງໃສໄດ້ວ່າສົມບັດແມ່ນຫາຍຕົວໄປໃນສະຖານທີ່ທີ່ພາບກ້ອງວົງຈອນປິດບັນທຶກໄວ້ນັ້ນແທ້ບໍ່. (ແປຈາກພາສາອັງກິດແລະເພີ້ມຕື່ມໂຕໜັງສືເຂັ້ມຕອນຫຼັງ)
ຢ່າງໃດກໍຕາມ, ສິ່ງນີ້ບໍ່ກົງກັບທີ່ມີການລາຍງານໃຫ້ກັບ ສະມາຊິກສະພາຈາກກຸ່ມປະເທດໃນອາຊຽນ (ASEAN Parliamentarians) ເມື່ອຄັ້ງທີ່ໄປຢ້ຽມຢາມນະຄອນຫຼວງວຽງຈັນ ວັນທີ 16 ມັງກອນ ປີ 2013.
ພວກຂ້າພະເຈົ້າສັງເກດເຫັນຄວາມແຕກຕ່າງໃນການຕອບໂຕ້ຂອງເຈົ້າພາບທີ່ກ່ຽວຂ້ອງກັບເຫດກການການຫາຍຕົວໄປ. ເຈົ້າໜ້າທີ່ຫຼາຍທ່ານທີ່ພວກຂ້າພະເຈົ້າໄດ້ພົບໄດ້ເວົ້າວ່າ ບໍ່ມີຫຼັກຖານຢືນຢັນໄດ້ວ່າ ສົມບັດ ຂື້ນລົດກະບະ ຫຼັງຈາກລົດຈິບຂອງລາວຖືກເອີ້ນໃຫຢຸດ ດັ່ງທີ່ປາກົດໃນພາບບັນທຶກກ້ອງວົງຈອນປິດ. ແນວໃດກໍຕາມ, ພະນະທ່ານ ໄຊຍະການ ສີສຸວົງ , ຫົວໜ້າຫ້ອງການກະຊວງການຕ່າງປະເທດ ໄດ້ກ່າວໄວ້ວ່າ ສົມບັດສະໝັກໃຈຂື້ນໄກກັບລົດຄັນດັ່ງກ່າວ (ແປຈາກພາສາອັງກິດແລະເພີ້ມຕື່ມໂຕໜັງສືເຂັ້ມຕອນຫຼັງ)
Continue reading “ຄວາມຄືບໜ້າການສືບສວນສອບສວນ: ຖົດຖອຍກັບໄປຫຼາຍກວ່າເກົ່າ”
ລາວພັດທະນາ: 02 ມັງກອນ 2014
ໃນວັນທີ 31 ທັນວາ 2013 ນີ້ ທ່ານ ທອງຜ່ານ ສະຫວັນເພັດ, ເອກອັກຄະ ລັດຖະທູດ ວິສາມັນຜູ້ມີອໍານາດເຕັມ, ຜູ້ ຕາງຫນ້າ ຖາວອນແຫ່ງ ສປປ ລາວ ປະ ຈຳຫ້ອງການສະຫະປະຊາຊາດ ທີ່ ເຊີແນວ ໄດ້ໃຫ້ການຊີ້ແຈງເພີ່ມເຕີມຕໍ່ ກັບຂໍ້ມູນ ກ່າວຫາໃຫມ່ທີ່ ພົວພັນກັບການຫາຍຕົວໄປຂອງ ທ. ສົມ ບັດ ສົມພອນ ເຊິ່ງຍົກຂຶ້ນ ໂດຍຜູ້ລາຍງານພິເສດ ດ້ານສິດທິມະນຸດ ສປຊ.
ອີງຕາມການກ່າວຫາທີ່ວ່າ ພາຍຫລັງ ທ. ສົມບັດ ສົມພອນ ຫາຍຕົວໄປ ໃນວັນທີ 15 ທັນວາ 2012 ແລະ ສອງ-ສາມ ວັນຕໍ່ມາ ໄດ້ມີຄົນພົບເຫັນ ທ. ສົມບັດ ສົມພອນ ແລະ ລົດຂອງຜູ້ກ່ຽວຢູ່ຄ້າຍຕໍາຫລວດເເຫ່ງໜຶ່ງ; ຫລັງຈາກນັ້ນ ສອງວັນຕໍ່ມາ, ມີລາຍງານວ່າຜູ້ກ່ຽວໄດ້ຖືກຍ້າຍຕົວ ໄປຍັງຄ້າຍທະຫານແຫ່ງຫນຶ່ງ ຢູ່ນອກຕົວເມືອງວຽງຈັນ; ແລະ ອີກອາທິດຫນຶ່ງ ຕໍ່ມາກໍໄດ້ຖືກຍ້າຍຕົວ ໄປຍັງສະຖານທີ່ແຫ່ງ ອື່ນອີກທີ່ບໍ່ຊາບສະຖານທີ່. ຕໍ່ຄຳກ່າວຫາດັ່ງກ່າວ, ຂ້າພະເຈົ້າ ຂໍຢືນຢັນວ່າ ຂ່າວ ດັ່ງກ່າວບໍ່ມີມູນຄວາມຈິງ, ເນື່ອງຈາກວ່າ ພາຍຫລັງໄດ້ຮັບແຈ້ງການຫາຍຕົວໄປຂອງ ທ. ສົມບັດ ສົມພອນ, ເຈົ້າຫນ້າທີ່ກ່ຽວ ຂ້ອງໄດ້ແຈ້ງໄປຍັງກອງບັນຊາການຕໍາຫລວດ ທົ່ວປະເທດ ຜ່ານທາງໂທລະສັບ ໃນວັນທີ 17 ທັນວາ 2012 ແລະ ໂດຍລາຍ ລັກອັກສອນໃນວັນທີ 18 ມັງກອນ 2013 ເພື່ອ ໃຫ້ຊອກຫາຕົວຂອງ ທ. ສົມບັດ ສົມພອນ ແລະ ກອງບັນຊາການເຫລົ່ານັ້ນ ໄດ້ລາຍງານຄືນມາວ່າບໍ່ໄດ້ພົບເຫັນຜູ້ກ່ຽວແຕ່ຢ່າງໃດ.
ຕໍ່ກັບລາຍລະອຽດຂອງການສືບສວນ-ສອບສວນ, ຂ້າພະເຈົ້າ ຢືນຢັນວ່າ ໃນໄລຍະຜ່ານມາເຈົ້າຫນ້າທີ່ໄດ້ທຳການ ສືບສວນ-ສອບສວນຢ່າງເອົາຈິງເອົາຈັງ ແລະ ສາມາດເກັບກຳຂໍ້ມູນຈໍານວນໜຶ່ງ ທີ່ອາດກ່ຽວຂ້ອງກັບການຫາຍຕົວໄປ ຂອງ ທ. ສົມບັດ ສົມພອນ ພ້ອມທັງໄດ້ແຈ້ງຜົນຂອງການສືບສວນ-ສອບສວນ ໃຫ້ສື່ມວນຊົນ ແລະ ຜູ້ທີ່ມີຄວາມສົນໃຈ ຊາບຜ່ານ ມາແລ້ວ 3 ຄັ້ງ. ປັດຈຸບັນ, ເຈົ້າຫນ້າທີ່ກ່ຽວຂ້ອງຍັງສືບຕໍ່ດຳເນີນການສືບສວນ-ສອບສວນຢ່າງຈິງຈັງ. ຕໍ່ກັບການຂໍຕິດເຈ້ຍ ປະກາດຊອກຫາຄົນຫາຍສາບສູນ, ເຈົ້າຫນ້າທີ່ກ່ຽວຂ້ອງໄດ້ແຈ້ງໃຫ້ນາງ ອຶງ ຊຸຍມິງ ຊາບວ່າ ການຕິດເຈ້ຍປະກາດຕາມສະ ຖານທີ່ສາທາລະນະໃນຕົວເມືອງວຽງຈັນ ແມ່ນຕ້ອງປະຕິບັດຕາມຄຳສັ່ງຂອງເຈົ້າຄອງ ນະຄອນຫລວງວຽງຈັນ ເຊິ່ງໄດ້ກຳນົດ ວ່າ ບຸກຄົນໃດທີ່ມີຄວາມປະສົງຢາກຕິດເຈ້ຍປະກາດ ຈະຕ້ອງໄປຜ່ານ ພາກສ່ວນກ່ຽວຂ້ອງ ຂອງນະຄອນຫລວງ ເພື່ອຮັບປະ ກັນຄວາມສວຍງາມ ແລະ ຄວາມສະອາດຂອງຕົວເມືອງ. ນອກນັ້ນ, ເຈົ້າຫນ້າທີ່ກ່ຽວ ຂ້ອງຍັງໄດ້ແຈ້ງໃຫ້ ນ. ອຶງ ຊຸຍມິງ ຊາບ ຕື່ມອີກວ່າ ຜູ້ກ່ຽວສາມາດລົງປະກາດ ຜ່ານສື່ຕ່າງໆໄດ້ ແລະ ຜ່ານມາຜູ້ກ່ຽວກໍໄດ້ລົງປະກາດໃນຫນັງສືພິມ ແລະ ສື່ອື່ນໆຫລາຍ ຄັ້ງແລ້ວ.
ຕໍ່ກັບຂໍ້ມູນການລົງໂທດຜູ້ກະທຳຜິດ, ຂ້າພະເຈົ້າຂໍແຈ້ງໃຫ້ທ່ານຊາບວ່າ ປະຈຸບັນເຈົ້າຫນ້າທີ່ພວມສືບຕໍ່ສືບສວນ- ສອບສວນ ກ່ຽວກັບການຫາຍຕົວໄປຂອງ ທ. ສົມບັດ ສົມພອນ, ຖ້າຫາກພົບ ເຫັນຜູ້ກະທຳຜິດ ແມ່ນຜູ້ກ່ຽວຈະຖືກ ລົງໂທດ ຕາມລະບຽບກົດຫມາຍ.
ກະຊວງການຕ່າງປະເທດແຫ່ງ ສ.ປ.ປ ລາວ: 08 ມິຖຸນາ 2013
ເພື່ອເປັນການຮັບຮູ້ເພີ່ມເຕີມຕໍ່ຄວາມຄືບຫນ້າກ່ຽວກັບການສືບສວນ-ສອບສວນຊອກຫາຕົວທ້າວສົມບັດສົມພອນ ຂອງເຈົ້າຫນ້າທີ່ຕຳຫລວດຜ່ານມາ. ຂ້າພະເຈົ້າຕາງຫນ້າໃຫ້ຄະນະຮັບຜິດຊອບດຳເນີນຄະດີຂໍແຈ້ງຜົນ ການສືບສວນ-ສອບສວນຊອກຫາຕົວທ້າວສົມບັດສົມພອນຕື່ມດັ່ງນີ້:
ຫລັງຈາກທີ່ຂ້າພະເຈົ້າໄດ້ແຈ້ງຜົນການສືບສວນ-ສອບສວນຊອກຫາຕົວທ້າວສົມບັດສົມພອນ 02 ຄັ້ງຜ່ານມາຄະນະຮັບຜິດຊອບດຳເນີນຄະດີກໍ່ໄດ້ເອົາໃຈໃສ່ສືບຕໍ່ດຳເນີນການສືບສວນ-ສອບສວນ, ເກັບກຳແຫລ່ງຂ່າວຂໍ້ມູນຕ່າງໆນຳບຸກຄົນ, ພາກສ່ວນທີ່ກ່ຽວຂ້ອງຢູ່ພາຍໃນແລະຕ່າງປະເທດຄື:
1. ລົງໄປປະສານສົມທົບກັບອຳນາດການປົກຄອງບ້ານຊຳເກດ, ເມືອງສີໂຄດຕະບອງແລະບ້ານຊ້າງຫົວບໍ່, ເມືອງໄຊທານີເພື່ອລົງເກັບກຳຂໍ້ມູນສາຍພົວພັນຕ່າງໆຂອງຜູ້ກ່ຽວຢູ່ສູນປັນຍານິເວດແລະສູນຮຽນຮູ້ສວນໄມ້ລາວ. ນອກນັ້ນ, ຍັງສືບຕໍ່ລົງເກັບກຳຂໍ້ມູນຢູ່ບ້ານນາຄຳ, ເມືອງສີໂຄດຕະບອງແລະບ້ານໂຄກນິນ, ເມືອງສີສັດຕະນາກແລະຈຸດອື່ນໆຈຳນວນຫນຶ່ງຕື່ມເພື່ອເປັນບ່ອນອີງໃນການຊອກຫາຕົວຜູ້ກ່ຽວ; Continue reading “ບົດແຈ້ງ ຜົນການສືບສວນ- ສອບສວນ ຄັ້ງທີ III ຂອງເຈົ້າຫນ້າທີ່ຕຳຫລວດ ກ່ຽວກັບການຊອກຕົວ ທ້າວ ສົມບັດ ສົມພອນ”